Za novorojenčka višino plenice znižamo s pritiskači na sprednji strani plenice: zgornja dva pripnemo na spodnja dva. Stranska kraka plenic spnemo toliko, kolikor dopušča obseg otrokovega trebuščka.
Čez nekaj mesecev je primerna srednja višina pleničke: zgornja pritiskača pripnemo na srednja dva. Pozneje pa uporabljamo pleničko v njeni največji velikosti, tj. brez spetih pritiskačev na sprednjem delu plenice. Pleničke naj bi segale otroku največ do pasu. Odsvetujemo prehitro “povečanje” pleničke. Kdaj je primeren čas, najbolje ocenite s tem, kako velik obseg nastane okrog nogice. Če plenička nogice ne drži, je previsoka, zato jo po višini zmanjšajte. Če ste se odločili povečati pleničko, pa se vam pogosto zgodi, da iz nje uhaja blato ali so prekrivne hlačke ob robu mokre, potem bi bilo smiselno še nekaj časa ohraniti manjšo velikost.